 5- Xoolihii badnaa ee la siiyey dadkii diinta loo soo jiidayey waxaa laga qadiyey dadka iimaanka fiican leh oo dhan, oo Ansaartu kow ka tahay, xoolahaasi waxay ahaayeen khumuskii laga saaray xoolihii la saanyaday oo nabiga scw baa xaq u leh oo meeshii uu garto inay maslaxaddu ku jirto ku bixiya, waxaa kale oo ku jiray hanti Cali bin Abi Taalib ka keenay Yaman oo dahab ceeriin ka mid ah oo iyaduna khumuskii Sakada ahayd, marka hantidaasi ma ahayn tii mujaahidiintu saamiga u lahaayeen ee waa Khumuskii laga saaray oo lix kun ee geel ah khumuskiisu waa 1200 oo halaad wixii kalana waxaa laga guday xoolahaas Cali keenay, marka nabigeennu scw sidaas uu yeelay waxay ahayd si shareecadu u bannaysay waxayna ahayd xigmad qiimo badan ku fadhida maxaa yeelay markii ay duqaydaasi diinta taageereen Muslimiintu waxay heleen awood ay adduunka oo dhan ku qabsadaan oo ku helaan hanta aan la koobi Karin, oo beelahooda ayaa ka mid ahaa kuwii Ciraaq iyo Shaam gacanta ku soo dhigay... 